Publication: Magyar Közlöny
Issue: MK-2009-83 (Year: 2009, Number: 83)
Era: 2004-2010
Section: a 21/2009. (VI. 19.) IRM rendelethez
Paragraph Index: 1178

a 21/2009. (VI. 19.) IRM rendelethez Az ujj- és tenyérnyomatvétel módja Az ujj- és tenyérnyomatot a 3. mellékletben mintaként meghatározott ujjnyomatlapon ujjnyomatfestékes eljárással vagy a szakértõi nyilvántartást kezelõ szerv által jóváhagyott elektronikus nyomatfelvételi berendezéssel kell felvenni. Az elektronikus nyomatfelvételi berendezéssel felvett ujj- és tenyérnyomatot egy példányban kell kiállítani. Az elektronikus nyomatfelvételi berendezéssel rögzített ujjés tenyérnyomat a berendezés használati utasításában leírtaknak megfelelõen készül. A festékes eljárással készített ujjnyomatlap anyaga legalább 100 gramm/m2 minõségû papír. Az ujjnyomatlapot két példányban, tollal, nyomtatott betûkkel vagy gépírással, olvashatóan kell kiállítani és a terheltnek, valamint az ujj- és tenyérnyomatot felvevõ személynek alá kell írnia. Az ujj- és tenyérnyomat felvétele elõtt a terhelt kezeit szappannal, meleg vízzel meg kell mosni és szárazra kell törölni. Az ujjnyomatok felvételét az ujjaknak a befestékezett lemezre történõ ráforgatásával, majd – az adatlap elsõ oldalának megfelelõ rovataiban – az ujjak körömszéltõl körömszélig történõ átforgatásával kell elvégezni. A rá- és az átforgatást a jobb hüvelykujjal kezdve – sorban haladva – a bal kisujjal befejezve kell végrehajtani. Az együttes nyomatok rovatba a hüvelykujjakat egyenként, a többi ujjakat együttesen, átforgatás nélkül kell a papírra helyezni. Ha valamelyik ujjról nem lehet nyomatot venni (hiányzik, csonkolt stb.), annak okát fel kell tüntetni a megfelelõ rovatban. A bal és jobb kéz tenyérnyomatát 1–1 külön lapra kell felvenni. A tenyérnyomat felvételét hengerrel kell végrehajtani úgy, hogy a bõrfodorszál rajzolatok, valamint a tenyér minden része – a hüvelykujjpárna, a kisujjpárna, a csukló feletti rész, az ujjak alatti rész, valamint a tenyér közepe – jól látható legyen. Az ujj- és tenyérnyomatot a Bûnügyi Szakértõi Kutató Intézet Daktiloszkópiai Szakértõi Osztály részére kell megküldeni.

Source: https://magyarkozlony.hu/hivatalos-lapok/6b2a39dd1eb6f4a8b67718d058fd950ab6bfa4fb/dokumentumok/e745f3191125310b957f5d60a70346ca9e315f40/letoltes